Document ID: /roh_data/filtered/fineweb-2-filterrobots_roh.jsonl.gz/8819

A partir dal 1. d'avrigl surpiglia Patrik Galliard il post da secretari dal departament chantunal da finanzas e vischnancas. Ils ultims 12 onns ha l'advocat da 46 onns lavurà en differentas funcziuns tar la surveglianza dal martgà da finanzas dal Liechtenstein, l'ultim sco manader da partiziun.
Patrik Galliard succeda a Beat Ryffel. Suenter 30 onns sco secretari dal departament va Ryffel en pensiun la fin da mars 2020.
Departament da finanzas e vischnancas
Il departament da finanzas e vischnancas ademplescha differentas incumbensas sco l'administraziun da taglia, la surveglianza da las vischnancas u la valitaziun d'immobiglias. Ultra da quai surpiglia el incumbensas interdisciplinaras per l'entira administraziun. Latiers tutgan en spezial servetschs d'informatica e la planisaziun da las finanzas sco er il management dal persunal.
Il secretariat dal departament planisescha e coordinescha las fatschentas dal departament e sustegna ils posts da servetsch.
RR novitads 10:00